Elidio Espinoza

Elidio Espinoza (født 5. mai 1955 i Chepén i regionen La Libertad i Peru, død 3. april 2021 i La Esperanza i La Libertad) var en peruansk politioberst som tjenestegjorde i Perus nasjonale politistyrker og som senere var advokat og politiker.

Liv og virke

Bakgrunn
Som barn var Espinoza gateselger før han tok eksamen fra Carlos Gutiérrez Noriega-skolen. Han flyttet til Lima, og der studerte han ved Escuela de Oficiales de la Policía Nacional del Perú.

Politi- og advokatkarriere
Han ble leder av politistyrken Escuadro de Emergencia - nødssituasjonsskvadronen - i Trujillo før han ble advokat og tok mastergrad i forskning og undervisning. Han var gift med Regina Prado, og de fikk tre barn.

Politisk karriere
I 2014 grunnla Espinoza og hustruen Regina det politiske parti Movimiento Regional para el Desarrollo con Seguridad y Honradez. Samme år stilte han til valg til borgermester i provinsen Trujillo og til en plass i Gobierno Regional de La Libertad. Han ble valgt til borgermester og innehadde vervet fra 1. januar 2015 til 31. desember 2018. Han var også visepresident for Asociación de Municipalidades del Perú fra 2015 til 2016.

Rettsforfølgelse
En rettsprosess mot Espinozas tid som politi begynte i 2007 for maktmisbruk mot de påstått kriminelle Víctor Enríquez Lozano, Carlos Mariños Ávila, Ronald Reyes Saavedra og Marco Quispe Gonzáles i oktober det året i distriktet El Porvenir. Han ble frikjent den 27. desember 2011, og vant deretter alle ankesakene som kom opp; den 20. april 2012, den 23. juli 2013, den 23. januar 2014, og den 20. oktober 2016. Men så ble frikjenningsdommen annullert den 28. august 2017. Den 16. september 2019 dømte Corte Superior de Justicia de La Libertad ham og syv andre politimenn til 30 års fengsel og til 100.000 soles til de dreptes familier. Ettersom han ikke var med andre i Høyesterett tok han avstand fra kjennelse og dom på en pressekonferanse dagen etter. Hans dom ble suspendert, og var det fortsatt da han døde.

Død
Espinoza døde av covid-19 i distriktet La Esperanza i La Libertad den 3. april 2021 i en alder av 65 år.

Referanser

Politifolk
Peruanske borgermestere
Peruanske politikere
Personer fra Lima
Personer fra regionen La Libertad
Dødsfall relatert til covid-19 i Peru
Politikere ofre for covidpandemien